የፕሮጀክት መረጃዎችን ማግኘት የሚቻልበት የኪነ ሕንፃ ማዕከል ተከፈተ
አዲስ አበባ፡- በአዲስ አበባ ከተማ አስተዳደር እየተሰሩ ያሉ ፕሮጀክቶች መረጃዎችን ለማግኘትና ሀሳብ መስጠት የሚቻልበት የኪነ ሕንፃ እና ከተማ ማዕከል መከፈቱን የከንቲባ ጽሕፈት ቤት ገለጸ።
ከጽሕፈት ቤቱ የተገኘው መረጃ እንደሚያመለክተው ነዋሪዎች በከተማዋ እድገት ላይ የሚያደርጉት ተሳትፎ እንዲጨምርና እየተከናወኑ ያሉ ሥራዎች ላይ ግንዛቤና ግልፅነት ለመፍጠር እንዲቻል ማዕከሉ ተከፍቶ ለአገልግሎት ዝግጁ ሆኗል፡፡
 በማዕከሉ አማካይነት ሁሉም የከተማዋ ነዋሪዎች በዕቅዶችና በፕሮጀክቶች ላይ የራሱን ሀሳብ በጽሑፍና በድምፅ መስጠት እንዲችል የተመቻቸ ሲሆን፤ አስተያየቶቹን በቦታው የሚገኙ ባለሙያዎች በማሰባሰብ ለከንቲባው በየጊዜው እንደሚያቀርቡ ተመላክቷል።
ማዕከሉ መስቀል አደባባይ ፊትለፊት የሚገኝ ሲሆን፤ የካፌ አገልግሎትና ዋይፋይ የተዘጋጀለት መሆኑን የከንቲባ ጽሕፈት ቤቱ መረጃ ያሳያል።ምንጭ፡-ኢዜአ
አዲስ ዘመን ሰኔ 17/2012